Държавен вестник, бр. 24, 2018 г., стр. 37

БРОЙ  24	
Д Ъ Р Ж А В Е Н  В Е С Т Н И К 	
СТР.  37  
§ 48. Създават се чл. 56а – 56e:
„Чл. 56а. (1) В срока по чл. 56, ал. 3 в зави-
симост от оценката в доклада изпълнителният 
директор на ИА „АА“ издава удостоверение 
за определяне на техническата служба или 
съответно със заповед отказва издаването на 
удостоверение. Заповедта за отказ подлежи 
на оспорване по реда на Административно- 
процесуалния кодекс.
(2) Удостоверението за определяне на 
техническата служба по ал. 1 се издава със 
срок на валидност 3 години или до срока на 
валидност на сертификата за акредитация 
по чл. 53, ал. 2.
(3) Удостоверението за определяне на тех-
ническата служба съдържа най-малко данните 
по чл. 64, ал. 2 от Наредба № 60.
Чл. 56б. (1) Определените технически 
служби подлежат на периодичен надзор от 
ИА „АА“, а техническите служби, чиито 
сертификати за акредитация са включени в 
доклада по чл. 56, ал. 3, подлежат на надзор 
и от акредитиралия ги орган. 
(2) Докладът за оценката по чл. 56, ал. 3 
се преразглежда най-малко на всеки три го-
дини по график, определен от изпълнителния 
директор на ИА „АА“ при условия и по ред, 
определени в Регламент (ЕС) № 168/2013 и 
неговите делегирани актове.
(3) Периодичният надзор по ал. 1 се из-
вършва съгласно процедурата за оценка на 
технически служби по приложение № 2, като 
се вземе предвид информацията от предходни 
оценки. 
(4) Изпълнителна агенция „Автомобилна 
администрация“ разработва план за периоди-
чен надзор на всяка определена техническа 
служба, така че представителни образци за 
обхвата на определяне да се оценяват на 
периодична основа.
(5) Периодът между оценките на място 
при периодичния надзор зависи от възмож-
ността техническата служба да поддържа 
съответствието с изискванията за определяне, 
установено при предходни оценки.
(6) Извънреден надзор може да се извърши 
по мотивирано искане на друг компетентен 
орган или във връзка с постъпили сигнали 
в ИА „АА“.
(7) Изпълнителният директор на ИА „АА“ 
може да продължи срока на валидност на удос-
товерението по чл. 56а, ал. 1 за нови 3 години 
или да промени обхвата на удостоверението 
след извършването на периодичния надзор 
за дейностите по приложимите делегирани 
актове и съгласно процедурата за оценка на 
технически служби съгласно приложение № 2.
(8) Когато при извършване на периодичен 
надзор се установят несъответствия с опреде-
лените изисквания към техническата служба, 
изпълнителният директор на ИА „АА“ опре-
деля срок за предприемане на коригиращи 
действия.
(9) Когато действията за отстраняване на 
несъответствията не се предприемат в рам-
ките на определените срокове или не бъдат 
оценени като достатъчни вследствие на из-
вършени последващи оценки, изпълнителният 
директор на ИА „АА“ със заповед:
1. ограничава обхвата на удостоверението, 
когато техническата служба е в невъзможност 
да извършва част от дейностите, за които е 
определена, и те не влияят на нейните възмож-
ности да извършва дейността си по останалата 
част от обхвата или когато за определена 
част от обхвата са нарушени изискванията, 
при които е предоставено удостоверението;
2. за срок от 6 месеца ограничава обхвата на 
удостоверението, когато техническата служба 
временно е в невъзможност да извършва част 
от дейностите, за които е определена, и те не 
влияят на нейните възможности да извършва 
дейността си по останалата част от обхвата;
3. спира за срок от 6 месеца действието на 
удостоверението, когато техническата служ-
ба временно е в невъзможност да извършва 
дейностите, за които е определена.
(10) Заповедта по ал. 9 се мотивира и 
подлежи на оспорване по реда на Админи-
стративнопроцесуалния кодекс.
Чл. 56в. (1) Със съгласието на изпълни-
телния директор на ИА „АА“ техническата 
служба може да възлага на подизпълнители 
или на свое подразделение някои от дейности- 
те, за които са били оправомощени в съот-
ветствие с чл. 63, параграф 1 на Регламент 
(ЕС) № 168/2013.
(2) В случаите по ал. 1 техническата служба 
трябва да спази задълженията си по чл. 62 
на Регламент (ЕС) № 168/2013.
Чл. 56г. (1) Техническа служба, която е 
определена и нотифицирана от друга държа-
ва – членка на Европейския съюз, може да 
бъде нотифицирана и за техническа служба 
на Република България.
(2) За издаване на удостоверение за опре-
деляне на техническа служба техническата 
служба по ал. 1 или неин представител по-
дава заявление до изпълнителния директор 
на ИА „АА“, като прилага документите по 
чл. 54, ал. 1, т. 1 – 7, 13, 15 и 17, както и копие 
от оценъчния доклад, издаден от съответния 
компетентен орган на друга държава – членка 
на Европейския съюз, по чл. 66, параграф 1 
от Регламент (ЕС) № 168/2013.
(3) Документите по чл. 54, ал. 1, т. 4 – 6 и 
13 се попълват съгласно съответните утвър-
дени образци от изпълнителния директор на 
ИА „АА“ по чл. 54, ал. 2.
(4) Сертификатът за акредитация по чл. 54, 
ал. 1, т. 15 трябва да е издаден от национален 
орган по акредитация на държава – членка 
на Европейския съюз.